मोहल्ला मदरसा निवासी मास्टर अहमद सईद की पोती सहरीन (4) अर्द्धविक्षिप्त थी। देर शाम उसे बुखार आने पर परिजनों ने निजी चिकित्सक से दवा दिलाई। घर वालों ने बताया कि देर रात फिर से बच्ची की तबियत बिगड़ गई। चिकित्सक को सूचना दी गई लेकिन जब तक वह पहुंचते बच्ची ने दम तोड़ दिया। पिता मारूफ चौधरी ने बताया कि बुखार आने पर डॉक्टर से दवा दिलाई थी, लेकिन आराम नहीं हुआ और बेटी की मौत हो गई। सामुदायिक स्वास्थ्य केन्द्र अधीक्षक डॉ. संतोेष कुमार का कहना है कि इस विषय में कोई जानकारी नहीं मिल पाई है, हालांकि अब बच्ची के परिजन और उपचार करने वाले चिकित्सक से जानकारी ली जाएगी। दूसरी ओर मोहल्ला दरगाह शरीफ निवासी शमी खां की पत्नी बुंदो (60) ने शनिवार रात डायरिया से मौत हो गई। परिजनों के अनुसार बुंदो को उल्टी-दस्त आने पर निजी क्लीनिक में भर्ती कराया गया था। लेकिन उपचार के बाद भी उल्टी बंद न होने से उसकी मौत हो गई।